ประจำเดือนรอบนี้มาห่างประจำเดือนรอบล่าสุด 2 อาทิตย์ จะเป็นอะไรไหมคะ แล้วเหมือนมีตกขาวสีน้ำตาลเข้มหลังจากหมดประจำเดือนด้วย
สวัสดีค่ะ ให้ลองนับจากวันแรกของประจำเดือนในรอบก้อน จนถึงก่อนวันแรกของประจำเดือนในรอบนี้ หากนับระยะห่างได้น้อยกว่า 21 วัน ก็จะถือว่ามีระยะห่างระหว่างรอบประจำเดือนที่สั้นกว่าปกติ โดยอาจเกิดจาก1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. เลือดล้างหน้าเด็ก หากก่อนนี้ประมาณ 6-12 วัน ได้มีเพศสัมพันธ์ และเลือดที่ออกมีปริมาณเล็กน้อย และออกเพียง 1-2 วัน ก็อาจเป็นเลือดล้างหน้าเด็กได้3. มีการอักเสบติดเชื้อในโพรงมดลูก แต่ก็จะมีเลือดออกผิดปกติมาอีกเรื่อยๆ และมักปวดท้องน้อยและตกขาวที่ผิดปกติร่วมด้วย มีเจ็บท้องน้อยเวลามีเพศสัมพันธ์ ปัสสาวะผิดปกติ4. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน และยังคงมีเลือดออกมาบ่อยๆ อีก โดยที่ไม่ได้ใช้ยาใดๆ ก็ควรไปพบสูติ-แพทย์เพื่อตรวจหาสาเหตุค่ะสำหรับตกขาวสีน้ำตาลที่เกิดหลังหมดประจำเดือน ก็น่าจะเป็นตกขาวที่มีเลือดปริมาณเล็กน้อยปน ซึ่งเลือดปริมาณเล็กน้อย อาจพบตามหลังประจำเดือนหมดได้ 1-2 วัน ถือเป็นเลือดที่ยังออกจากมดลูกไม่หมด ไม่ได้ถือว่าผิดปกติอะไรค่ะ